Diari Oficial de la Generalitat Valenciana


Sumari del DOGV 4573, del 26-08-2003 (2003/9611)

RESOLUCIÓ de 28 de juliol del 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003) destinades a l'adquisició de material de mesurament de la contaminació acústica per entitats locals de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9611


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 28 de juliol del 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003) destinades a l'adquisició de material de mesurament de la contaminació acústica per entitats locals de la Comunitat Valenciana. [2003/9611]
  
L'Ordre de 12 de març del 2003, de la Conselleria de Medi Ambient, convoca per a l'exercici 2003, la concessió d'ajudes en matèria de qualitat ambiental, i estableix en l'annex V les bases que han de regir les subvencions destinades a l'adquisició de material de mesurament de la contaminació acústica per entitats locals de la Comunitat Valenciana.
  
D'acord amb les bases 1 i 2 d'annex esmentat, podran ser beneficiaris d'aquesta subvenció les entitats locals de la Comunitat Valenciana que realitzen l'adquisició, des de l'1 de gener fins al 31 d'octubre del 2003, del material de mesurament de la contaminació acústica següent: sonòmetres, sonòmetres integradors que defineixen la mitjana, calibradors sonors, sistemes de mesurament de vibracions i programari específic per a l'anàlisi de les dades de mesura del soroll ambiental o vibracions.
  
No seran objecte de subvenció, segons la base 4, les despeses d'adquisició d'equips informàtics (maquinari) utilitzats com a suport de programes per a la realització de l'anàlisi de dades de mesurament del soroll ambiental i vibracions, ni els de reparació d'equips destinats a mesurar la contaminació acústica.
  
D'acord amb l'article 1 de l'ordre esmentada, l'import màxim corresponent a les subvencions destinades a l'adquisició de material de mesurament de la contaminació acústica és de 170.426,51 euros.
  
La base 3 estableix que la quantia màxima de la subvenció que es pot atorgar a cada sol·licitant serà del 60% del cost total del material adquirit, i l'import concedit a cada sol·licitant no podrà excedir de 18.000'00 euros. No obstant això, permet incrementar aquest percentatge quan l'import total corresponent a les sol·licituds estimades resultant de l'aplicació d'aquell siga inferior al crèdit pressupostari disponible en l'exercici, respectant en qualsevol cas el límit de la dita consignació i l'import màxim de subvenció que s'ha de concedir a cada beneficiari.
  
Vist que, per aplicació del percentatge màxim de subvenció establit (60%), el total de les subvencions que s'ha de concedir és inferior al crèdit pressupostari disponible, la comissió avaluadora proposa l'increment del percentatge fins al màxim permés per a no superar el cost total de l'actuació realitzada (100%). Aplicant aquest últim percentatge, i tenint en compte el límit màxim per beneficiari anteriorment indicat, la quantitat total que es concedeix ascendeix a 153.056,60 euros, de manera que es respecta el límit de la consignació pressupostària.
  
A proposta de la comissió avaluadora, a l'efecte de complir el que disposa la base 6.7 i per raó de les competències que m'atribueix l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, resolc:
  
Primer. Publicar la llista de beneficiaris, la petició dels quals s'adapta a les bases establides en l'annex V de l'Ordre de 12 de març del 2003, en l'import que s'indica:
  
(\*) Ajuntament al qual s'ha aplicat el límit de la subvenció per beneficiari, d'acord amb la base 3 de l'annex V de l'Ordre de 12 de març de 2003.
  
Segon. Per al cobrament de la subvenció, les entitats beneficiàries hauran de presentar amb data límit el 7 de novembre del 2003, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 7 de l'annex V de l'ordre de convocatòria.
  
Contra la present resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició de recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 28 de juliol de 2003.- El conseller de Territori i Habitatge: Rafael Blasco Castany.